EN ORIGINALSERIE FRA NETFLIX
Hei, det er McEnroe igjen.
Dere lurer kanskje på
om Devi ommøblerte og ble superfan av den klassiske rockegruppa
The Doobie Brothers?
Ikke helt.
For en uke siden hadde hun og moren kranglet episk
da Nalini sa at de skulle flytte til India.
Dere vet, den kranglen der Devi sa:
Skulle ønske du døde den kvelden.
Etter den bomben bestemte Devi seg for at hun måtte flytte ut
før moren flyttet henne til andre siden av verden.
Men hvor skulle hun dra? Hun var ikke på talefot med bestevennene,
og det hadde vært sykt å be en gutt hun kysset én gang
om hun kunne bo hos ham.
Så det var én person igjen.
Hei, David.
Har noe rart skjedd? Eller gjorde jeg noe dumt på festen min?
Han snakker om dette:
Hei. Prøvde du å kysse meg?
Og fire sekunder senere, dette:
Ben, hva i huleste?
Om jeg gjorde det, var det bare spriten.
Håper ikke du føler deg ille til mote,
-for jeg... -Kan jeg bo hos deg?
Bens foreldre syntes det var overraskende greit.
Det eneste var at deres siste losjerende,
en gresk utvekslingsstudent som het Stavros,
hadde ranet dem og prøvde å forføre moren.
Devi lovte å ikke gjøre noen av delene, og fikk bo på gjesterommet med rocketema.
Nå gjorde Devi seg klar til skolen under de sjelfulle blikkene
til Howard Gross' favorittklienter.
-God morgen. -God morgen.
God morgen, Devi.
Jeg lagde din favoritt:
-kjøttelskerens omelett. -Takk, Patty.
Ting nummer million og én
som jeg ikke kunne spist i India, for ingen spiser kjøtt der.
Faktisk er det en misoppfatning.
Bare 20-30 % av befolkningen er vegetarianere.
Jeg skrev en ekstra oppgave
-om det sørasiatiske kjøkkenet. -Smisker.
Jeg hadde rømt tidligere om jeg visste at jeg fikk et bad med TV.
Ja. Jeg liker å se på Billions mens jeg tar meg et bad.
Har du hørt fra moren din?
-Nei. -Jeg er overrasket
over at hun ikke har sendt politiet.
Jeg tror ikke hun vil ha meg tilbake.
Jeg er det eneste indiske barnet som har rømt hjemmefra, bortsett fra Mowgli.
Mowgli ble borte etter et tigerangrep.
Hva? Jeg leser.
Du burde si unnskyld.
Hvorfor det?
Hun ødelegger livet mitt ved å flytte meg til India.
-Jeg fikk aldri dratt på Coachella. -India er ikke så annerledes.
Det er folksomt, støvete. Diplo henger rundt.
Glem det. Jeg drar ikke.
Pappa kan hjelpe deg å bli uavhengig.
Det går bra for barneskuespillerne. Du vil bruke meth, ja?
-Hallo, Devi. -Kamala, hva i huleste?
Unnskyld.
Jeg har hørt at min lette gange er for elegant til å høres.
Hva gjør du her?
Jeg tenkte du ville ha noen ting.
Du pakket i all hast.
Ja. Jeg har brukt deoen til Ben hele uka.
Tror du at du kommer hjem snart?
Det er ikke så gøy å se på 90 Day Fiancé
uten dine kommentarer om "styggingene med vrangforestillinger".
Jeg vet ikke, Kamala.
Moren din savner deg masse.
Sa hun det?
Ikke med ord, men jeg så henne nøle da hun kastet favorittsnacksen din.
Er det fint hos Ben?
Det er luksus. De har basseng og treningsrom.
De har dødsmykt dopapir.
Ikke den tynne søpla mamma kjøper.
Og de lar meg bruke oppvaskmaskinen.
Om du kommer hjem, kan hun la deg bruke den én gang.
Hvilket hjem?
Det som er her, eller det jeg blir dratt til i India?
Du trenger ikke oppvaskmaskin i India, du får jo tjenere.
Si til mamma at jeg ikke kommer hjem før hun lover å ikke flytte.
Hallo. Du er vakker. Er du ny her?
Unnskyld?
Jeg er Eric, en populær og kjekk atlet.
Vil du bli kjæresten min?
Eric, stikk.
Jeg skjønner. Ha en fin dag.
Hallo, Arlene. Det er Nalini Vishwakumar.
EIENDOMSMEGLING
Selvsagt. Hallo!
Hvordan går det med treromsen?
-Greit. -Greit?
Høres ut som dere må oppgradere til fireroms.
Jeg har et nytt hus ved Moorpark med det vakreste en suite-badet.
Og si til Mohan at det har regndusj.
Det skulle jeg gjerne gjort, men han gikk bort for åtte måneder siden.
Herregud!
Jeg er så lei for det.
Takk, og det er derfor jeg ringer.
Jeg skal flytte med datteren min til India og vil legge huset ut for salg.
Ok. Jeg skal sette i gang.
-Takk. -Men det er så synd.
Mohan elsket virkelig det huset.
Kan du tro det?
Wow. Det er perfekt.
Blir det mer Sør-California enn dette?
Det er 90210, baby.
Faktisk er det 91403.
Et høyere tall. Enda bedre!
Hvorfor nevner ingen filmer hvor mange edderkopper det er her?
Glem edderkoppene og se på huset.
Vi kunne hatt en liten hage der, dyrke tomater til thakkali sambar,
og våre barn kan gifte seg på plenen.
Når vi blir gamle, kan vi sitte på verandaen
og riste med neven etter skateboardere.
Jeg liker å riste med neven.
Er dette huset, folkens?
Ja.
Ja, dette er vårt hjem.
Nydelig! Jeg setter i gang papirmølla.
Velkommen til The Valley, L.A.s ansvarsfulle søster.
Du store. Hva er den sangen?
Det er et tegn. Det er en vakker dag!
Arlene, kan du skru opp musikken?
Jo da.
Det er min nye favorittlåt.
Nei!
Devi håpet at kysset med Paxton ikke var en engangsgreie,
men siden han kom hjem til henne, hadde han vært litt... fjern?
Hei. Har ikke sett deg hele uka.
Jeg har vært opptatt.
Kult.
Unnskyld for at mamma klikket på deg her om dagen.
Det går bra. Jeg blåser i hva hun tenker.
Helt klart. Vi havnet i en voldsom krangel etter det.
Jeg må komme meg til timen.
Jo da, men vil du kanskje henge etter skolen eller noe?
Jeg vet ikke. Jeg har masse på gang med svømming og sånn.
Å gud.
Stikk, Devi. Det er en klassisk unnamanøver.
Kult. Om du ombestemmer deg...
Kjapp dere.
Vi gir ikke karakter på henging i gangene.
Gå og lær noe.
Ok. Vær så god.
Hva skjer med all keramikken?
Det gjør det mer hjemmekoselig.
Gjør pasientene mine mer tilpass.
Rart.
Jeg er glad du kom i dag.
Jeg trodde ikke du var en som trodde på terapi.
Nei. Det er for hvite folk.
Eller, det er jo noen unntak.
Jeg vet ikke hva jeg skal tenke om det, så jeg ignorerer det.
Jeg vil prate om fremskrittene til Devi.
Ja.
-Jeg er bekymret. -Jeg også.
Jeg sa vi skulle flytte til India, og hun rømte til en familie
som kjører oppvaskmaskinen dag og natt.
-Vent. Skal dere tilbake til India? -Ja, vi må.
Devi må være i et miljø som setter pris på disiplin.
Jo, men å endre hvor dere bor
vil ikke endre problemene Devi har å stri med.
Jeg fikser dem ikke her på egen hånd.
Jeg vet jeg ikke er så god som Mohan, men jeg prøver.
Du må savne ham mye.
Hvordan går det med sorgen?
Jeg går ikke på den.
Jeg skal snakke om datteren min, som skulle ønske jeg var død.
-Det er ikke sant. -Jo.
Hun sa: "Jeg skulle ønske du var den som døde."
Og at hun ikke trodde jeg likte henne.
Hvorfor tror du Devi føler det?
Fordi jeg er streng.
Jeg er det. Jeg vet det.
Men det er bare fordi jeg er redd... hele tiden.
Da hun ikke kunne gå...
Du må ikke alltid være så sterk.
Det hadde hjulpet henne å vite at du også hadde det vanskelig.
Gi deg.
Hvordan kan det hjelpe?
Har du vurdert om krisen kan være det som
bringer familien sammen igjen?
I morgen er det Mohans bursdag.
Han hadde vært trist om han visste at vi ikke pratet.
Keramikken er beroligende.
For hvite også.
Trent tror han kan spise...
-Nei, jeg vet. -Nei, du tror...
I ett jafs... Bevis det!
-Er dere klare? For jeg er klar. -Gjør det.
Gjør det. Stapp den!
Stapp den!
NYTT MINNE PAPPAS BURSDAG!
Press det inn. Ja!
Gratulerer med dagen
Gratulerer...
Devi, du har besøk.
Paxton?
Miss Vivian tillater ikke sukker i huset.
-Hun går på keto... -Bare ta det.
Hva gjør du her?
Jeg er her fordi...
...selv om du har oppført deg hårreisende og utrolig respektløst, så...
Jeg vil ikke krangle mer.
I dag er bursdagen til faren din.
Det er på tide å spre asken hans.
Vil du gjøre det med meg?
Vil du spre asken hans?
Hvorfor i dag?
Fordi det er bursdagen hans, og vi skulle gjort det for lenge siden.
Eller kanskje du vil ha vårrengjøring før du flytter familien
og vil kvitte deg med skrot som pappa.
Devi, det er ikke snilt. Jeg ville gjøre det sammen.
Ikke regn med meg.
Jeg Marie Kondoer ikke familien til din idiotiske India-flytting.
Greit.
Som sagt...
Jeg vil ikke krangle.
Om du endrer mening, skal Kamala og jeg dra til Malibu klokka 17.
Pappa, du er så myk.
Drikk masse vann i dag, ok?
Greit det.
Beklager å forstyrre, men Mr. Gross,
kan du hjelpe meg å bli uavhengig fra mamma?
Hva? David, jeg spøkte da jeg sa det.
Jeg vet, men det virker som et godt valg.
Det er vanskelig å få til, vennen.
Er du økonomisk uavhengig?
Nei, men Rebecca kan skaffe meg jobb på Old Navy.
-Jeg skal se på det. -Nei, hun mente det ikke.
-Kan jeg prate med deg? -Takk, Mr. Gross.
Devi, hva skjer?
Mamma kom her og bare: "Jeg vil ikke krangle mer.
Kom og spre asken til pappa med meg."
Er det ikke bra?
Nei, hun lurer meg til å flytte til India med henne.
Jeg kan ikke tro at hun bruker asken til pappa sånn.
Det er umoralsk.
Så du skal ikke spre asken?
Niks. Jeg faller ikke for det trikset.
Du burde prøve å ordne opp med henne.
Jeg forhandler ikke med terrorister. Og jeg er moden nok til å være alene.
Unnskyld meg, jeg må google hvordan man kjøper kredittkort.
Jeg trodde jeg spanderte to frappucinoer, siden jeg bare ba dere to om å komme.
Ikke vær gjerrig.
Om du trenger oss så mye, kan du hydrere kjærestene våre også.
Greit. Hvorfor trenger roboten kaffe?
Har du ikke sett Westworld? Han vet ikke at han er en robot.
Her, Gears.
Takk. Gud, så tørst jeg er.
Så, hva skjer?
Jakken din lyser av pyramidespill.
Hva er det?
Jeg er bekymret for Devi.
Beklager Ben, men Eleanor og jeg har vennepause fra henne.
Du må bare finne ut av det selv.
Vennepause fins ikke. Enten er dere venner, eller ikke.
Devi trenger dere.
Hun har rømt hjemmefra.
-Hun prøver å bli uavhengig. -Som en barneskuespiller? Chic.
Ja, og nå nekter hun å dra med moren for å spre asken til faren.
Gjør hun?
Dere kjenner henne best. Hun vil bare høre på dere.
Kan dere hjelpe?
Mamma mia, den traff blink.
Devi ringte. Hun vil jobbe med meg på Old Navy.
Er det ikke kult?
Jo da.
Hvorfor har hun ikke vært her i det siste? Jeg trodde du sa dere kysset.
-Jeg kysser mange jenter. -Men de fleste suger.
-Og jeg liker Devi. -Betyr ikke at vi må bli sammen.
Dere burde det.
Jeg vil ikke høres forfengelig ut, men jeg er ganske kul,
og hun er kjent for å konkurrere i den nasjonale staveturneringen.
-Å nei. -Hva?
Du er en kødd.
-Jeg er ikke det. -Jo.
Rebecca, hør her. Vi kysset én gang. Jeg må ikke gifte meg med henne.
Og mora hennes kalte meg dum, og jeg trenger ikke sånn negativ energi.
-Så du er redd hun er smartere enn deg? -Nei.
Det var frekt, Rebecca.
Om du avviser henne, så er du faktisk dum.
BARNESTJERNER SOM GJORDE SEG UAVHENGIGE
Hei, du har gjester.
Jøss. Hva er dette rommet?
Hvorfor er de her?
Jeg vil helst ikke ha besøk nå.
Det er mitt hus, jeg kan invitere alle,
bortsett fra pappas ekspartner som tok Channing Tatum.
Jeg ba dem om å hjelpe deg.
Med hva da?
Du må spre asken med moren din.
Selv om vi ikke har pratet, bryr vi oss,
og vi vil ikke du skal gjøre noe du vil angre på.
At du tør å snakke om ting man angrer på. Hva er det du har på deg?
Beige bukse, beige skjorte.
Du angrer ikke på at du sluttet i stykket eller kler deg som en parkvakt?
Det handler ikke om meg. Vi snakker om deg.
Jeg vet Devi unnviker, men hun har et poeng.
I går spiste du en yoghurt uten smak og så på TV Shop til underholdning.
Det høres trist ut, Eleanor.
Jeg vet du ikke vil være som mora di, men det nye deg kan ikke gjøre deg glad.
Nei. Jeg har det elendig.
Jeg hater nøytrale fargetoner. Jeg savner skjerf og kappe.
Selvfølgelig, for det er deg, og det er skuespill også.
Du burde være i stykket.
Du har rett.
Jeg lot som jeg var en annen, som jeg bare burde gjøre på scenen.
Wow. Selv det å si ordet "scene" gjør at jeg føler meg bedre.
Dere, unnskyld for at jeg ikke var der da dere trengte meg.
Jeg fortjener ikke en ny sjanse,
men jeg savner dere så mye.
Vi savner deg også.
Kanskje vi kan henge en gang?
Ja, jeg synes det.
Vi ringer deg i morgen.
Folkens, dere gjorde ikke greia.
Få henne til å spre asken.
Jeg glemte hvorfor vi kom.
Du brukte jeditriks på oss.
Jeg vet det, men jeg mente det jeg sa. Jeg savner dere.
Ja da, ja da. Du må fortsatt til Malibu.
-Så mamma kan sende meg til India? -Det er ikke derfor du ikke vil dra.
Du vil ikke dra fordi du ikke vil ta farvel med ham.
Men du må.
Jeg er ikke klar.
Jo, det er du. Du klarer det.
Du må dra.
Dra, Devi.
Klokka er 16:55.
Herregud. Jeg rekker det ikke!
Jeg kjører deg.
Da du sa "jeg kjører deg",
virket det som om du skjønte at det hastet.
-Jeg gjør det. -Så kjør fortere, gutt!
Det er bilen til pappa. Jeg skal ikke kaste bort livet for deg.
Kjør på fartsgrensa, da.
Herregud. Besta, kjør!
Slutt å presse beinet. Det er ikke sånn man behandler en Porsche.
Skal vi vente litt til?
Hun kommer ikke.
Vi må ikke gjøre det i dag.
Det er bursdagen hans. Jeg vil ta ham et sted han elsker.
Faen! Bilen til mamma er borte.
Andy, så du mamma dra?
Ja, for litt siden.
Hun virket intens.
Pokker. De har dratt til Malibu.
Jeg må ringe dem.
Talepostkassen.
-Jeg kjører deg til Malibu. -Det går raskere om jeg bestiller taxi.
Jeg kjører raskere.
Jeg har aldri prøvd motorveien, men er det så ille?
Fy flate. Vi kommer til å dø!
Hvordan er det lov å kjøre 110 km/t blant tusen biler?
-Ok. Slapp av. -Jeg er avslappet.
Vær så snill, vent. Jeg er på vei til deg.
Hvorfor er han så nær? Jeg er rett ved siden av deg, kompis.
Herregud! Bruk blinklyset.
Mamma! Vent!
Mamma! Kamala! Stopp!
Vent, vær så snill!
Går det bra, frøken?
Å dæven. Du er John McEnroe.
Det stemmer.
Jøss, det er meg. Liten verden.
Pappa er din største fan.
Flott, men hvorfor gråter og skriker du?
Fordi mamma skal til å hive pappa i havet, og jeg rekker ikke å komme ned.
Asken hans, beklager. Han er død.
Ja, mange av mine fans er det.
Jeg var en kjip datter og sa jeg ikke kom. Nå gjør de det uten meg.
-Jeg prøver å skrike, men de hører ikke. -De vil høre meg.
Vi kan ikke gjøre det uten Devi.
Vent! Hei!
Ikke kast asken til mannen din i vannet!
Er det John McEnroe?
-Tusen takk, Mr. McEnroe. -Ikke noe problem.
Gi faren din en skikkelig avskjed, ok? Kom deg av sted.
Mamma!
Gikk jeg glipp av det? Er jeg for sen?
Unnskyld. Unnskyld for alt.
Jeg mente ikke å si at jeg skulle ønske du var død.
Nei. Ikke si unnskyld.
-Jeg ønsker også av og til at jeg var død. -Nei.
Jeg vet du tror pappa var den eneste som brydde seg,
men det er ikke sant. Jeg er glad i deg.
Du er mitt eneste barn.
Du er hele min familie.
Jeg er glad i deg også, mamma.
Skal vi feire faren din?
Ja.
Ok.
Ok, Kamala, om jeg får be.
Farvel, min kjære.
"'Jeg elsker deg rett opp til månen', sa han."
Opp, opp. Rackethode opp og gjennom.
Faren din hadde likt seremonien.
Den var vakker, bortsett fra drankercruiset som kom forbi.
Så mange toppløse kvinner.
Jeg tror Mohan hadde likt det også.
Kan vi lage pannekaker til middag, som han gjorde?
Selvfølgelig, men du må komme hjem for å spise dem.
Ok.
Gå, dere. Jeg kommer straks.
Hei. Siklet jeg?
Beklager.
Hvordan gikk det? Rakk du det?
Ja.
Du ble.
Ja. Jeg ville passe på at du hadde det bra.
Det er Devi. Legg igjen en beskjed.
Hei. Jeg er i nabolaget ditt.
Tenkte vi kunne henge, men det virker som du er opptatt...
Uansett, ring meg, eller send melding. Hva enn du vil.
Ok.
Tekst: Ekaterina Pliassova